РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11
от заседанието на Комисия ”Международна дейност” на ВСС,
проведено на 27.03.2013 г.

Днес, 27.03.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” № 12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова

ЧЛЕНОВЕ:    	Магдалена Лазарова 
				 	Мария Кузманова
                			Милка Итова 
				Михаил Кожарев 

На заседанието присъстваха експертните сътрудници към комисията: Христина Тодорова – директор на дирекция „Международна дейност” и Аделина Кандова – старши експерт – международна дейност в дирекция „Международна дейност.

	По т. 1 присъстват членовете на ВСС, определени за участие в учебното посещение в Турция – Румен Боев, Румен Георгиев, Елка Атанасова, Светла Петкова.

1. ОТНОСНО: Проект на програма за учебно посещение в Турция за членове на Висшия съдебен съвет – 6-9 май 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:
1.1. ОДОБРЯВА проекта на програма за учебното посещение на членове на ВСС в Турция – 6-9 май 2013 г., предложена от Висшия съвет на съдиите и прокурорите на Турция.
1.2. Възлага на дирекция «Международна дейност» да уведоми организаторите от Турция, че проявения интерес от делегацията е свързан с функциите на прокуратурата и разследващите органи в досъдебната фаза при наказателни дела.

2. ОТНОСНО: Информация за вакантни позиции за командировани национални експерти в Европейската комисия.
- Информация за генералните дирекции и Служби на Европейската комисия, изготвена от дирекция «Международна дейност»

КОМИСИЯ „МЕЖДУНАРОДНА ДЕЙНОСТ”
Р Е Ш И:

2.1. ОТЛАГА разглеждането на т. 2 за запознаване на комисията с информацията за Генералните дирекции и Служби на Европейската комисия.

3. ОТНОСНО: Проект на договор за провеждане на конференции и други мероприятия между Висш съдебен съвет и «Компания за луксозни хотели» ЕАД /Хилтън-България/ във връзка с провеждането на Общото събрание на Европейската мрежа на съдебните съвети, 5-7 юни 2013 г.
		 
КОМИСИЯ „МЕЖДУНАРОДНА ДЕЙНОСТ”
Р Е Ш И:
				
3.1. Изпраща проекта на договор за провеждане на конференции и други мероприятия между Висш съдебен съвет и „Компания за луксозни хотели” ЕАД (Хилтън България) на дирекция „Правна” на ВСС за становище в срок до 2 април 2013 г. (вторник).
3.2. Да се проведе съвместно заседание с комисия „Публична комуникация” за уточняване на  протоколните подаръци за гостите на Общото събрание на ЕМСС, в гр.София, 5-7 юни 2013 г.
3.3. Възлага на директора на дирекция „Международна дейност” Христина Тодорова за следващото заседание на КМД и КПК да изготви доклад-справка за получените от българска страна протоколни подаръци от участие в значими международни форуми.

4. ОТНОСНО: Предложение за командироване на Вероника Николова – съдия в Апелативен съд – София за участие в заседание на експертна група за приложението на Регламент № 1346/2000 на Съвета от 29 май 2000 г. относно производството по несъстоятелност, което ще се състои на 5 април 2013 г. в гр. Брюксел, Белгия.

КОМИСИЯ „МЕЖДУНАРОДНА ДЕЙНОСТ”
Р Е Ш И:
4.1. ОПРЕДЕЛЯ Вероника Николова – съдия в Апелативен съд гр. София за участие в работна група „Несъстоятелност към Работната група по гражданско правни въпроси, която ще работи по обсъждане на проекто-текстовете за изменение на Регламент № 1346/2000 на Съвета.
4.2. ПРЕДЛАГА на Висшия съдебен съвет да командирова Вероника Николова – съдия в Апелативен съд гр. София за участие в заседание на експертна група за приложението на Регламент № 1346/2000 на Съвета от 29 май 2000 г. относно производството по несъстоятелност, което ще се състои на 5 април 2013 г., в гр. Брюксел, Белгия, за периода 4-6 април 2013 г.
4.3. РАЗХОДИТЕ за пътни, нощувки, дневни и медицинска застраховка са за сметка на Висшия съдебен съвет. 

5. ОТНОСНО: Писмо от председателя на Върховния административен съд във връзка с проектна идея за електронно правосъдие.

КОМИСИЯ „МЕЖДУНАРОДНА ДЕЙНОСТ”
Р Е Ш И:

5.1. Писмото от председателя на Върховния административен съд във връзка с проектна идея за електронно правосъдие да се представи на заседанието на постоянната координиращата работна група за проектите в сектор „Правосъдие” на 29.03.2013 г. /петък/ за обсъждане.

6. ОТНОСНО: Програма и план-сметка за посещението на делегацията на Висшия съвет по правосъдие на Албания в София, в периода 15-18 април 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

6.1. ОДОБРЯВА план-сметката за посещението на делегацията на Висшия съвет по правосъдие на Албания в периода 15-18 април 2013 г., като организираната за 15 април вечеря се премести на 17.04.2013 г.
6.2 ИЗПРАЩА план-сметката на комисия „Бюджет и финанси” на ВСС за сведение и по компетентност.

7. ОТНОСНО: Коригирана план-сметка за разходи по посещението на делегация от Върховния съвет на магистратурата на Румъния па периода 7-10 апривл 2013 г. в гр. Велико Търново.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

7.1. ПРИЕМА за сведение докладната записка от Галина Карагьозова – член на ВСС.
7.2. ОДОБРЯВА коригираната план–сметка за разходите по посещението на делегация от Върховния съвет на магистратурата на Румъния.
7.3. ВЪЗЛАГА на дирекция „Международна дейност” да провери възможността за посрещане на делегацията от представител „Връзки с обществеността” на Апелативен съд гр. Велико Търново.
7.4 ИЗПРАЩА ПРЕПИСКАТА на комисия „Бюджет и финанси” на ВСС за сведение и по компетентност.

8. ОТНОСНО: Молба за становище от Соня Нейкова – зам. председател на Окръжен съд гр. Варна, относно решение на ВСС по протокол № 50/03.12.2008 г., т. 38.1  във връзка с провеждането на ежемесечни съвместни заседания  на съд, прокуратура и органите на досъдебното производство на окръжно ниво с цел анализиране на причините за прекратяване и връщане на делата от съдебната фаза, за забавяне на разглеждането им, обсъждане на противоречива съдебна практика и други въпроси, свързани с прилагането на закона.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

	8.1. Молбата за становище да се разгледа на следващото заседание групата на председателите на постоянни комисии на ВСС за изпълнение на Графика на неотложните на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност

9. ОТНОСНО: Писмо от Незабравка Стоева – член на ВСС и председател на Комисията по предотвратяване и установяване на конфликт на интереси и взаимодействие с Инспектората към ВСС, с молба за предоставяне на информация за изпълнение на мярка 5.6 от Актуализирания план за действие за превенция и противодействие на организираната престъпност, приет с решение по протокол № 42/15.12.2011 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:

9.1. Възлага на дирекция „Международна дейност” на ВСС да предостави на Незабравка Стоева -  член на ВСС и председател на Комисията по предотвратяване и установяване на конфликт на интереси и взаимодействие с Инспектората към ВСС, информацията по изпълнението на мярка № 5.6 от Актуализирания план за действие за превенция и противодействие на организираната престъпност, изложена в мотивите към настоящото решение.

10. ОТНОСНО: Проект на отговори на въпросник, изпратен от Антонио Монсерат – координатор на Проектен екип „Съдебни стандарти III” в изпълнение на поставена задача във връзка с изпълнение на докладите на ЕМСС от националните институции на членовете и изготвяне на становища относно последващите стъпки.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

10.1. ОТЛАГА разглеждането на т. 10 за следващото заседание на комисията за запознаване на членовете.

11. ОТНОСНО: Решение на Комисия „Професионална квалификация, информационни технологии и статистика” от 19.03.2013 г. за определяне на експертен сътрудник от комисия ПКИТС, във връзка с решение на Групата на председателите на постоянните комисии на ВСС от 13.03.2013 г., който да следи за извършени действия по съответните мерки от Графика на неотложните мерки и действия на правителството и органите на съдебната власт за изпълнение на показателите на напредък в областта на съдебната реформа, борбата с корупцията и организираната престъпност и да предоставя своевременно информация на Комисия „Международна дейност” за обобщаване на месечните отчети.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

11.1. Приема за сведение решението на Комисия „Професионална квалификация, информационни технологии и статистика” от 19.03.2013 г. за определяне на Валери Михайлов – директор дирекция „Информационни системи”, който да предоставя информация за дейностите по съответната мярка от Графика на Комисия „Международна дейност” за обобщаване на месечните отчети.

12. ОТНОСНО: Писмо от Никифор Корочи – председател на Върховния съвет на магистратурата на Молдова с предложение за сътрудничество между Върховния съвет на магистратурата на Молдова и Висшия съдебен съвет.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

12.1. ВЪЗЛАГА на дирекция „Международна дейност” да подготви писмо-отговор до г-н Никифор Корочи – председател на Върховния съвет на магистратурата на Молдова, че Висшия съдебен съвет  с готовност  приема поканата за сътрудничество.

13. ОТНОСНО: Проект на обява за участие в Програма: Реформа на наказателното правосъдие: от единно правосъдие към разпределение на функциите между различните звена, Лондон, Обединено кралство – 25-29 ноември 2013 г.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

13.1. Обявата за участие в Програма: Реформа на наказателното правосъдие: от единно правосъдие към разпределение на функциите между различните звена, Лондон, Обединено кралство – 25-29 ноември 2013 г. да се публикува на интернет-страницата на ВСС.

	14. ОТНОСНО: Разни - Предложение за командироване на Соня Найденова, представляващ ВСС и председател на комисия „Международна дейност” за участие в конференция на тема „Насърчаване на съдебното обучение в Европа”, която е организирана от Европейската комисия и ще се проведе на 10 април  2013 г. в гр. Брюксел, Белгия.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

14.1. ОПРЕДЕЛЯ Соня Найденова – представляващ ВСС и председател на комисия „Международна дейност” на ВСС, за участие в конференция на тема „Насърчаване на съдебното обучение в Европа”, която  е организирана  от  Европейската  комисия  и  ще се проведе на 10 април 2013 г. в гр. Брюксел, Белгия, за периода 9 – 12 април 2013 г.
	14.2. Пътните разходи и разходите за настаняване са за сметка на Европейската комисия, като пътуването София – Брюксел - София ще се извърши със самолет.
14.3. Дневните и медицинската застраховка са за сметка на Висшия съдебен съвет.
14.4. ИЗПРАЩА ПРЕПИСКАТА на комисия „Бюджет и финанси”, за сведение и по компетентност.

	15. ОТНОСНО: Писмо по ел. поща от Петра Фортуна – проектен ръководител за България, Албания, Косово и Хърватска на Германската фондация за международно правно сътрудничество.

КОМИСИЯ „МЕЖДУНАРОДНА ДЕЙНОСТ”
Р Е Ш И:          
15.1. На 13 и 14 май 2013 г. в сградата на Националния институт на правосъдието да се проведе първия семинар, организиран съвместно с Германската фондация за международно правно сътрудничество.

	16. ОТНОСНО: Писмо до Моника Димитрова-Бийчър – директор и ръководител на управляващия орган на Оперативна програма „Административен капацитет” във връзка с одобрено финансиране по проектно предложение на ВСС.

КОМИСИЯ „МЕЖДУНАРОДНА ДЕЙНОСТ”
Р Е Ш И:          

	16.1. Приема за сведение писмото до Моника Димитрова-Бийчър – директор и ръководител на управляващия орган на Оперативна програма „Административен капацитет” във връзка с одобрено финансиране по проектно предложение на ВСС.

ПРЕДСЕДАТЕЛ 
НА КОМИСИЯТА:     /п/
					     	  СОНЯ НАЙДЕНОВА